**Vinden i piletræerne**

Sæson 2024/2025

Nomineret som ÅRETS BEDST BØRNE/FAMILIEFORESTILLING 2022 af CPH Culture.

Se eller gense Teater Next’s store publikum- og anmelderroste forestilling for hele familien i en eventyrlig farverig og magisk sceneoplevelse.

Det er historien om Muldvarp, der forlader sit ensomme, mørke hjem og finder sammen med den venlige Mosegris, der lever i brinken ved den store flod. Mosegris lærer ham bl.a. om Vildskoven og de farer, der lurer i den.

Deres ven Tudse er ikke særlig eftertænksom, ret så egoistisk og meget fascineret af biler i høj fart – så fascineret, at han ikke forstår de konsekvenser som biler i høj fart har. Udover at Tudse er tæt på at slå sig selv og andre ihjel, skubber han alle væk med sin arrogance og lever i uønsket ensomhed.

Muldvarp og Mosegris begiver sig ind i Vildskoven for at rådføre sig med den mystiske Grævling. Sammen sætter de sig for at hjælpe deres ven!

”Vinden i Piletræerne” er en visuel smuk og sanselig forestilling med biler, både, tog og meget mere, med vigtige tematikker om venskab, tolerance og fællesskab. Teater Next har sat alle sejl for at give børn og voksne i alle aldre fra fem år en teateroplevelse udover det sædvanlige.

MEDVIRKENDE: Cecilie Bogø Bach, Mikkel Baden-Jensen, Sara Line Møller Olsen og Christian Bergman

MANUSKRIPT OG INSTRUKTION: Christian Bergman

MUSIK: Christian Dahlberg

SANGTEKSTER: Christian Dahlberg og Christian Bergman

SCENOGRAFI: Kirsten Brink

LYSDESIGN: Anders Leth Jensen

DRAMATURG: Michael Slebsager

PLAKAT: Per O

FOTOGRAF, PRESSEBILLEDER: Emilia Therese

TRAILERPRODUKTION: Louise Eriksen

★ ★ ★ ★ ★ ★  
”Teater Next formår virkelig at fange hele sit publikum (…) ekstravagante og helt vidunderlige kulisser og kostumer”  
KULTURKONGEN, Maria Buck Jensen

★ ★ ★ ★  
“Det er dem (red.: børnene) i høj grad end noget andet der definerer, om det, der foregår på scenen lykkes. Og det gør det i høj grad i Teater Next’s opsætning af Vinden i piletræerne”  
MORTEN BUCKHØJ

★ ★ ★ ★  
“Forestillingens eviggyldige temaer om venskab og loyalitet kan ikke gentages for meget. Next beviser endnu engang det gode greb de har om familieteater”  
SET PÅ SCENEN  
  
★ ★ ★ ★  
”Når et publikum af større børn er stille i teatret, er det bevis for, at historien optager dem. Bag børnene kan voksne sidde og hygge sig, og selv små børn kan opleve, at Mosegris og Muldvarp er deres lige (…)”   
FREDERIKSBORG AMTS AVIS, Knud Cornelius  
  
★ ★ ★ ★  
”En helt nostalgisk oplevelse (…) giver helt sikkert anledning til at tale videre derhjemme”  
SCENEKANTEN, Carina Blangsbøl  
  
★ ★ ★ ★  
”Kærlig, sjov og velspillet (…) iørefaldende musik (…) god og solid underholdning for børn og deres voksne”  
XQ28, Per Lundsgaard

”Tudses egoisme og spejling af egne evner er ultra relevant i dag med den generelle udbasunering af ”det gode liv” på sociale medier. Hvor der i 1908 kunne trækkes tråde til kritik af klassesamfundet, kan denne versionering ses som kritik af forhøjelse af individet over fællesskabet”

Den 4. væg (giver ikke stjerner)

“Imponerende (…) favner bredt og fortæller en god historie på flere planer (…) virkelig flot”  
JYDSKE VESTKYSTEN, Susanne Elizabeth Houston Tønnies (giver ikke stjerner)  
  
“Teater når det er rigtig godt (…) Teater Next forener klassikerens børnevenlige dyreverden med moderne menneskelig udfoldelse (…) Ganske vist er det dyr der taler, men tilskuerne er tydeligvis ikke i tvivl om, at det handler om dem selv og alle os andre”  
TEATERAVISEN, Randi K. Pedersen (giver ikke stjerner)